เอเซีย พลัสออกDW6รุ่นใหม่
เอเซียพลัสเสนอขาย DW 6 รุ่นใหม่ในช่วงเดือนก.ย.นี้ พร้อมจัดระบบ Real-time Data ภายใน ต.ค.
10 ก.ย. 2555

เอเซียพลัสเสนอขาย DW 6 รุ่นใหม่ในช่วงเดือนก.ย.นี้ พร้อมจัดระบบ Real-time Data ภายใน ต.ค.  
บริษัทหลักทรัพย์ เอเซีย พลัส  (ASP) เสนอขาย DW 6 รุ่นใหม่ในช่วงเดือนก.ย.นี้ พร้อมเตรียมระบบ Real-time Data สำหรับ DW ให้นักลงทุนเริ่มใช้ในเดือนต.ค.นี้
ทั้งนี้ Derivative Warrant (DW) รุ่นใหม่ที่บล. เอเซีย พลัส เตรียมออกเสนอขายในครั้งนี้ เพื่อทดแทนรุ่นที่กำลังจะหมดอายุ แต่ยังคงได้รับความนิยมในการลงทุนในกลุ่มนักลงทุน ซึ่ง DW ทั้ง 6 รุ่นประกอบด้วย (1) PTT08CE ที่ราคาใช้สิทธิ 340 บาท และ อัตราใช้สิทธิ 50 DW ต่อ 1 หุ้นอ้างอิง  (2) PTT08PC ที่ราคาใช้สิทธิ 410 บาท และ อัตราใช้สิทธิ 100 DW ต่อ 1 หุ้นอ้างอิง  (3) CPF08CF ที่ราคาใช้สิทธิ 33 บาท และ อัตราใช้สิทธิ 8 DW ต่อ 1 หุ้นอ้างอิง  (4) CPF08PC ที่ราคาใช้สิทธิ 38 บาท และ อัตราใช้สิทธิ 8 DW ต่อ 1 หุ้นอ้างอิง  (5) SCC08CD ที่ราคาใช้สิทธิ 330 บาท และ อัตราใช้สิทธิ 50 DW ต่อ 1 หุ้นอ้างอิง  (6) SCC08PC ที่ราคาใช้สิทธิ 400 บาท และ อัตราใช้สิทธิ 80 DW ต่อ 1 หุ้นอ้างอิง โดย PTT08CE และ PTT08PC เริ่มซื้อขายวันแรก 11 กันยายน ในขณะที่ CPF08CF CPF08PC SCC08CD และ SCC08PC เริ่มซื้อขายวันแรก 19 กันยายน นี้
ปัจจุบัน ASP ถือเป็นหนึ่งในผู้นำในการออก DW ในประเทศไทย เนื่องจากบริษัทมีความเชี่ยวชาญในการบริหารความเสี่ยง มีความน่าเชื่อถือที่ระดับ A- จัดอันดับโดย บริษัท ฟิทช์ เรตติ้งส์ จำกัด และ มีฐานะทางการเงินมั่นคง มีธนาคารกรุงเทพ จำกัด (มหาชน) เป็นหนึ่งในผู้ถือหุ้นใหญ่ (8.46%) ซึ่งปัจจัยต่างๆเหล่านี้ช่วยสร้างความมั่นใจให้กับนักลงทุนที่ลงทุนใน DW ของ ASP เป็นอย่างมาก
DW ที่ออกโดย ASP สามารถรักษาระดับความผันผวนทั้งฝั่งซื้อและฝั่งขาย เพื่อให้ราคา DW เปลี่ยนแปลงในอัตราคงที่ เป็นราคายุติธรรมสำหรับนักลงทุน และ กำหนดราคา DW แบบ In the money เป็นส่วนใหญ่ จึงทำให้นักลงทุนมีความเสี่ยงที่ต่ำกว่า ในส่วนของปริมาณการซื้อขาย DW ของ ASP จัดอยู่ในอันดับ 1 ใน 3 ของผู้ออกทั้งหมด โดยเฉพาะอย่างยิ่ง DW อ้างอิงหุ้นใหญ่ อาทิเช่น PTT และ CPF